Document ID: 31994R3231

Uredba Sveta (ES) št. 3231/94
z dne 22. decembra 1994
v zvezi z nekaterimi ukrepi, ki izhajajo iz zaključka pogajanj v skladu z odstavkom 6 člena XXIV GATT in drugimi ukrepi za poenostavitev
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti členov 28 in 113 Pogodbe,
ob upoštevanju predloga Komisije,
ker se za nekatere nekmetijske proizvode, pri katerih znižanja v okviru Urugvajskega kroga v več letih znašajo skupno 1 odstotno točko ali manj, s 1. januarjem 1995 in naslednjič s 1. januarjem 1997, izvede znižanje za 0,5 odstotne točke glede na sedanjo stopnjo dajatve;
ker se z Uredbo (ES) št. 532/94 [1] po pristopu Španije in Portugalske podaljšajo nekateri ukrepi, ki izhajajo iz Sporazuma med Evropsko gospodarsko skupnostjo in Združenimi državami Amerike za zaključek pogajanj v skladu z odstavkom člena XXIV: 6 GATT; ker se bodo v okviru tega sporazuma za zadevne kmetijske proizvode začasni ukrepi, ki vključujejo znižane stopnje dajatev, veljavne leta 1994, podaljšali do prve faze izvajanja koncesij, podeljenih za te proizvode v okviru rezultatov Urugvajskega kroga; ker se bo za nekatere kemične proizvode, za katere so veljali ti začasni ukrepi, končna stopnja, ki izhaja iz Urugvajskega kroga pogajanj, takoj uvedla v primerih, kadar je bila prejšnja znižana stopnja nižja, v primerih, kadar je bila stopnja v okviru začasnega ukrepa višja, pa bo ta stopnja ostala nespremenjena, dokler se v procesu zniževanj, ki izhajajo iz Urugvajskega kroga, v kasnejših letih ne doseže primerna odstotna točka.
SPREJEL NASLEDNJO UREDBO:
Člen 1
1. Za nekatere nekmetijske proizvode, pri katerih znižanja v okviru Urugvajskega kroga v več letih znašajo skupno 1 odstotno točko ali manj, se s 1. januarjem 1995 in s 1. januarjem 1997 izvede znižanje za 0,5 odstotne točke glede na sedanjo stopnjo dajatve. Ti proizvodi so navedeni v Prilogi A.
2. Ukrepi, določeni Izmenjavi pisem, ki dopolnjuje Sporazum med Evropsko gospodarsko skupnostjo in Združenimi državami Amerike za zaključek pogajanj v skladu z odstavkom člena XXIV: 6 GATT, se v Skupnosti uporabljajo do 30. junija 1995 za kmetijske proizvode, za katere bodo tarifni ukrepi, ki izhajajo iz Urugvajskega kroga, začeli veljati 1. julija 1995.
Člen 2
Za nekatere kemične proizvode, navedene v prilogi B, se od 1. januarja 1995 uporabljajo stopnje dajatev, navedene v stolpcu 6.
Člen 3
1. Ta Uredba začne veljati na dan objave v Uradnem listu Evropskih skupnosti.
2. Uporablja se od 1. januarja 1995.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1994

Labels: 3
15
18